Παγκόσμιο Πρωτάθλημα Καλαθοσφαίρισης Ανδρών 1986

Η 10η διοργάνωση του Παγκόσμιου Πρωταθλήματος Καλαθοσφαίρισης διεξήχθη το 1986 στην Ισπανία, υπό την αιγίδα της FIBA. Οι αγώνες έλαβαν χώρα στις πόλεις Σαραγόσα (για τον Α' όμιλο), στη Φερόλ (για τον Β' όμιλο), στη Μάλαγα (για τον Γ' όμιλο), στην Τενερίφη (για τον Δ' όμιλο), στη Βαρκελώνη (για τον Ε' προκριματικό όμιλο), και στο Οβιέδο (για τον Στ' προκριματικό όμιλο). Στη συνέχεια, όλοι οι αγώνες της τελικής φάσης έγιναν στη Μαδρίτη. 

Η Εθνική Ελλάδας συμμετείχε για πρώτη φορά σε τελική φάση παγκοσμίου πρωταθλήματος καλαθοσφαίρισης και κατάφερε να κάνει αισθητή την παρουσία της, καταλαμβάνοντας τη 10η θέση (σε σύνολο 24 ομάδων) και επίσης ο Νίκος Γκάλης κέρδισε τον τίτλο του πρώτου σκόρερ της διοργάνωσης, με μέσο όρο 33,7 πόντους ανά αγώνα. Ήταν μία μικρή πρόγευση για το τι θα ακολουθούσε την επόμενη χρονιά στο Ευρωμπάσκετ της Αθήνας.

Οι τρεις ομάδες που πήραν τα μετάλλια στην προηγούμενη διοργάνωση, ήταν αυτές που τα κατέλαβαν πάλι. Η Σοβιετική ομάδα έφτασε αήττητη ως τον τελικό, πετυχαίνοντας συνολικά 1.044 πόντους (μέσος όρος / αγώνα: 104,4), αλλά έχασε τελικά από την ομάδα των Η.Π.Α. Η ομάδα της Γιουγκοσλαβίας είχε τη δεύτερη καλύτερη επίθεση, πετυχαίνοντας 989 πόντους (μέσος όρος / αγώνα: 98,9). Για τις Ηνωμένες Πολιτείες αυτό ήταν και το πρώτο χρυσό μετάλλιο από τη διοργάνωση του 1954. Ιδιαίτερη αίσθηση, επίσης, προκάλεσε το σκορ 128-38 (90 πόντοι διαφορά!) της νίκης του Καναδά επί της Μαλαισίας στο προκριματικό Γκρουπ Δ. Μάλιστα ήταν η δεύτερη μεγαλύτερη διαφορά πόντων που έχει καταγραφεί ποτέ σε Παγκόσμιο Πρωτάθλημα Καλαθοσφαίρισης, μετά τον αγώνα Σοβιετική Ένωση - Κεντροαφρικανική Δημοκρατία στο Παγκόσμιο Πρωτάθλημα Καλαθοσφαίρισης του 1974, με τελικό σκορ 140-48, δηλαδή με 92 πόντους διαφορά! Ωστόσο, η επίδοση του 1974 ήταν εξαιρετικά πιο εντυπωσιακή αν συνυπολογιστεί ότι εκείνη την εποχή στο μπάσκετ δεν είχε θεσμοθετηθεί ακόμα το τρίποντο, καθώς καθιερώθηκε στο NBA το 1979 και διεθνώς το 1984.

Η ιστορική ανατροπή στον ημιτελικό 
Η διοργάνωση του 1986, όμως, έχει μείνει στην ιστορία για την συγκλονιστική ανατροπή στον ημιτελικό μεταξύ των Σοβιετικών και των Γιουγκοσλάβων. Οι Σοβιετικοί, λιγότερο από ένα λεπτό πριν τη λήξη του αγώνα, ήταν πίσω στο σκορ με 9 πόντους, 85-76, και τότε φάνηκε προς στιγμήν ότι οι Γιουγκοσλάβοι ήταν πλέον οριστικά στον τελικό. Τότε όμως οι Σοβιετικοί, με ένα αρχικό τρίποντο από τον Άρβιντας Σαμπόνις στα 51 δευτερόλεπτα πριν τη λήξη, μετά ένα σοβιετικό κλέψιμο που κατέληξε σε δεύτερο συνεχόμενο τρίποντο στα 42 δευτερόλεπτα πριν τη λήξη από τον Βαλέρι Τιχονένκο, και στη συνέχεια από ένα ολέθριο λάθος του Γιουγκοσλάβου Βλάντε Ντίβατς (υπέπεσε σε διπλή ντρίμπλα 12,8 δευτερόλεπτα πριν τη λήξη και η μπάλα δόθηκε πάλι στους Σοβιετικούς, ένα λάθος που του στιγμάτισε ολόκληρη την καριέρα) και τρίτο διαδοχικό τρίποντο από τον Βάλντις Βάλτερς μόλις στα 6 δευτερόλεπτα πριν τη λήξη, ισοφάρισαν με τρία διαδοχικά τρίποντα σε 85-85 και οδήγησαν το παιχνίδι στην παράταση και εκεί τελικά επικράτησαν έναντι των ψυχικά διαλυμένων Γιουγκοσλάβων με 91-90. Κατά μια ιστορική ειρωνεία, ήταν και το πρώτο Παγκόσμιο Πρωτάθλημα Καλαθοσφαίρισης όπου εφαρμόστηκε το τρίποντο.

Τελική Κατάταξη

Προκριματικός Γύρος

Γκρουπ A

Γκρουπ Β

Γκρουπ Γ

Γκρουπ Δ

Δεύτερος Προκριματικός Γύρος 
Οι τρεις πρώτες ομάδες των ομίλων σχημάτισαν δύο καινούριους ομίλους και πήραν μαζί και τα αποτελέσματα από τους δύο μεταξύ τους αγώνες. Οι υπόλοιπες ομάδες κατετάγησαν στις 8έσεις 12-24 με βάση τα στατιστικά τους από τον πρώτο γύρο.
Οι ομάδες που θα κατελάμβαναν τις πρώτες δύο θέσεις των ομίλων Ε' και ΣΤ' θα προκρίνονταν στην ημιτελική φάση της διοργάνωσης. Οι ομάδες στις θέσεις 3 και 4 θα διασταυρώνονταν μεταξύ τους για την τελική κατάταξη των θέσεων 5-8 και οι υπόλοιπες ομάδες θα έπαιζαν για τις θέσεις 9-12.

Γκρουπ Ε

Γκρουπ Στ

Αγώνες νοκ-άουτ

Αγώνες κατάταξης για τις θέσεις 9-12

Αγώνες κατάταξη για τις θέσεις 5-8

Τελική Φάση

Βραβεία 

Κορυφαίοι Σκόρερ:

Συνθέσεις Ομάδων 
Ελλάδα:Παναγιώτης Γιαννάκης, Φάνης Χριστοδούλου, Αργύρης Καμπούρης, Παναγιώτης Καρατζάς, Νίκος Γκάλης, Λιβέρης Ανδρίτσος, Νίκος Φιλίππου, Νίκος Σταυρόπουλος, Μιχάλης Ρωμανίδης, Αργύρης Πεδουλάκης, Δημήτρης Δημακόπουλος, Χρήστος Χριστοδούλου. Προπονητής: Κώστας Πολίτης.

1986
Καλαθοσφαίριση στην Ισπανία
Καλαθοσφαίριση το 1986